b'\n_START_ARTICLE_\nAndrej Nikolajevi\xc4\x8d Tupoljev\n_START_SECTION_\n\xc5\xbdivljenje\n_START_PARAGRAPH_\nRodil se je v vasi Pustomazovo pri mestu Kimri kot \xc5\xa1esti izmed sedmih otrok. Leta 1908 je maturiral na lokalni gumnaziji in \xc5\xa1olanje nadaljeval na Imperialni moskovski tehni\xc5\xa1ki \xc5\xa1oli. Pod mentorstvom Nikolaja \xc5\xbdukovskega je zgradil enega prvih veternih tunelov na svetu, ki je postal osnova za aerodinami\xc4\x8dni laboratorij na \xc5\xa1oli._NEWLINE_Leta 1911 je bil obto\xc5\xbeen sodelovanja z revolucionarji in aretiran. Za tri leta je bil izgnan nazaj v rojstno mesto, nakar se je vrnil v Moskvo, kjer je leta 1918 diplomiral._NEWLINE_Leta 1920 je bila \xc5\xa1ola preimenovana v Moskovsko vi\xc5\xa1jo tehni\xc5\xa1ko \xc5\xa1olo in Tupolov je bil predavatelj o osnovah aerodinami\xc4\x8dnega ra\xc4\x8dunanja._NEWLINE_Od leta 1929 do svoje smrti je bil vodja moskovskega Centralnega aero in hidrodinami\xc4\x8dnega in\xc5\xa1tituta (TsAGI), kljub temu da je bil med letoma 1937 in 1944 v zaporu._NEWLINE_Pokopan je na moskovskem pokopali\xc5\xa1\xc4\x8du Novodevi\xc4\x8di.'